open-index/open-wikipedia-markdown huggingface dataset:
Νησίδα Κουμουνδούρου

μικρογραφία|δεξιά|280px|Δυτική άποψη της νησίδας Κουμουνδούρου στον Πειραιά
μικρογραφία|δεξιά|280px|Ανατολική άποψη της νησίδας Κουμουνδούρου στον Πειραιά
Η **Νησίδα Κουμουνδούρου**, παλαιότερα γνωστή ως **Σταλίδα** ή **νησάκι του Παρασκευά**, είναι μικρού μεγέθους βραχονησίδα, η πλησιέστερη στο Πειραιά. Βρίσκεται μεταξύ των πειραϊκών λιμένων του Μικρολίμανου (πρώην Τουρκολίμανου) και της Ζέας (πρώην Πασαλιμάνι) μόλις 30 περίπου μέτρα από τις νότιες ακτές του πρώτου, και ακριβώς απέναντι (νότια) του Ναυτικού Ομίλου Ελλάδος (πρώην ΒΝΟΕ).

Το 1925 η ειδική επιτροπή που συστάθηκε τότε για την διόρθωση τοπωνυμιών και σημείων του Πειραιά ονομάτισε επίσημα τη νησίδα ως **Νησίδα Μουνιχίας**, σε πολλούς όμως χάρτες έφερε μέχρι τότε την ακατανόητη ονομασία "Σταλίδα". Η νέα όμως ονομασία δεν κατάφερε να καθιερωθεί έναντι της ονομασίας "Νησίδα Κουμουνδούρου" που έλαβε, λόγω της έπαυλης Κουμουνδούρου που βρισκόταν από το τέλος του  19ου αιώνα έως το 1935, στον απέναντι ακραίο λόφο του Τουρκολίμανου (Μικρολίμανου). Στη θέση της έπαυλης κατασκευάστηκε ο Ναυτικός Όμιλος Ελλάδος Τελικά  το όνομα του Κουμουνδούρου, όρισε το τοπωνύμιο και η νησίδα είναι περισσότερο γνωστή σήμερα με αυτό το όνομα. Στη δεκαετίες του "50 και του "60 στην έναντι της νησίδας παραλία υπήρχε μια μικρή ταβέρνα με το όνομα Παρασκευάς, με το όνομα του οποίου λεγόταν τότε τόσο η παραλία όσο και η νησίδα.

## Ιστορία
Η νησίδα του Κουμουνδούρου στη αρχαία Ελλάδα έπαιξε σημαντικό ρόλο ιδιαίτερα κατά την αντίσταση του στρατηγού, του Βασιλέως του Πόντου Μιθριδάτη, Αρχέλαου κατά του Σύλλα (86 π.Χ.). Ο Αρχέλαος που ήταν ο τελευταίος υπερασπιστής του Πειραιά εναντίον των Ρωμαίων αγωνίσθηκε γενναία χρησιμοποιώντας τη Σταλίδα ως κύρια βάση του. Τελικά όμως ηττήθηκε και κατέφυγε στη Βοιωτία ενώ ο Πειραιάς και η Αθήνα κυριεύθηκαν από τους Ρωμαίους.

## Παραπομπές


Κατηγορία:Νησιά του Αργοσαρωνικού
Κατηγορία:Τοπογραφία του Πειραιά
Κατηγορία:Ελληνικές βραχονησίδες
*
Σεσσού

thumb|right|249px|Φθινοπωρινό τοπίο του Σεσού Τόγιο
Ο **[[Σεσσού Τόγιο]]** () ή πιο γνωστός σαν Σεσσού ή Σεσού, 1420-1506, ήταν ένας από τους πιο γνωστούς Ιάπωνες καλλιτέχνες του σουιμπόκου (ζωγραφική με μελάνι) και Ζεν βουδιστής ιερέας. Είναι γνωστός για την εξέλιξη του χαμπόκου στυλ ζωγραφικής τοπίων.

## Καριέρα
Ο Σεσσού γεννήθηκε στην Μπιτσού στην επαρχία Μπιτσού (σημερινή επαρχία Οκαγιάμα). Σπούδασε Ζέν όταν ήταν νέος στο Χοφούκι-τζι στην Σότζα της Οκαγιάμα. Αργότερα μετανάστευσε στο Σοκοτζι στο Κυότο, όπου συνέχισε να σπουδάζει ζεν και έμαθε ζωγραφική από τον Σουμπούν. Ο Σεσού σπούδασε την Κίνα για δύο χρόνια από το 1467. Στη συνέχεια επέστρεψε στην Ιαπωνία, όπου δημιούργησε το δικό του εργαστήριο στην επαρχία Γιαμαγκούτσι από όπου περιόδευσε σε όλη την Ιαπωνία για να εμπνευστεί για τα έργα του. Είναι ασαφές που ακριβώς πέθανε την 8η Αυγούστου του 1506. .
 
## Δείτε επίσης
* ουκίγιο-ε
* νισίκι-ε

## Παραπομπές


## Εξωτερικοί σύνδεσμοι
* 
* Σεσού Τόγιο

Κατηγορία:Ιάπωνες ζωγράφοι
Σουμπούν

[thumb|right|200px|''Διαβάζοντας στο δάσος μπαμπού'' Shubun, [1446.]]
Ο **Τένσο Σουμπούν** (), (天章 周文), (πέθανε περίπου 1444–50) ήταν ένας Ιάπωνας ζωγράφος της περιόδου Μουρομάτσι και Ζεν Βουδιστής μοναχός και για μια περίοδο επίσκοπος στο ναό του Σόκοτζι στο Κιότο. Το ψευδώνυμό του ως ιερέας ήταν Τένσο. Το κοσμικό του επώνυμο ήταν Φουτζικούρα.

## Βιογραφία

Δεν είναι γνωστό πότε ακριβώς γεννήθηκε και πότε πέθανε ούτε είναι πολλά πράγματα γνωστά για τη ζωή του. Γεννήθηκε στα τέλη του 14ου αιώνα στην επαρχία Όμι. Έγινε επαγγελματίας ζωγράφος το 1403.
Μαθήτευσε στον Γιοσέτσου και έγινε ο πιο σημαντικός καλλιτέχνης του σουιμπόκου (ζωγραφική με μελάνι) μαζί με τον Σεσσού, τον μαθητή του. Συνδέθηκε με το Σόκοκου-τζι, έναν βουδιστικό ναό στο Κιότο. Ένας άλλος σπουδαίος μαθητής του ήταν ο Κανό Μασανόμπου. Κάτω από τη επίδραση του Γιοσέτσου μελέτησε τη ζωγραφική της Κινεζικής δυναστείας των Σονγκ. Η ζωγραφική του Σουμπούν αποτέλεσε το μεταβατικό στάδιο μεταξύ εκείνων των Ιαπώνων καλλιτεχνών που μιμούνταν την κινεζική τέχνη και εκείνων, που διαμόρφωσαν μια ιδιαίτερη ιαπωνική τέχνη.

Στην εποχή του ήταν ο κύριος καλλιτέχνης των σογκούν. Ήταν επικεφαλής του γραφείου ζωγραφικής (Εντοκόρο) στο σογκουνάτο του Ασικάγκα (1338-1573). Το 1423 ή το 1424, πήγε στην Κορέα σε επίσημο ταξίδι με την αποστολή των σογκούν. Στη Κορέα έκανε μερικούς πίνακες ζωγραφικής με τοπία. Μετά το θάνατό του, στη θέση του ως επίσημου ζωγράφου της οικογένειας σογκούν τον διαδέχθηκε ο Σοτάν Ογκούρι.

## Έργα του
Πολλά έργα τοπίων με διαφορετικά στυλ και επίπεδα ποιότητας αποδίδονται στον Shubun. Τέτοια παραδείγματα έργων είναι η συλλογή Φουτζιουάρα. Ιδιαίτερα διάσημο είναι το έργο του *Διαβάζοντας στο δάσος μπαμπού* (1446), που σήμερα εκτίθεται στο Εθνικό Μουσείο του Τόκιο. Στο ίδιο μουσείο βρίσκονται και άλλα έργα του, όπως το Τοπίο των Τεσσάρων Εποχών.
thumb|left|200px|Shubun - Ψάχνοντας το βόδι
Το 1430 ζωγράφισε ένα γλυπτό στο ναό Νταρούμα-τζι κοντά στη Νάρα. Κατά καιρούς αναφέρεται ως γλύπτης. 
μικρογραφία|Τοπίο των Τεσσάρων Εποχών, Εθνικό Μουσείο του Τόκιο

## Εξωτερικοί σύνδεσμοι

* Ten Oxherding Pictures
* Fact Monster
* Taniguchi - rare antiques 

## Παραπομπές


Κατηγορία:Ιάπωνες ζωγράφοι
Γιοσέτσου

[thumb|250px|right| ''Χιόνεν ζου'' του Josetsu, π. [1415, Κυότο ]]
Ο **Γιοσέτσου** () (1384 - 1429) ήταν ένας από τους πρώτους Ιάπωνες καλλιτέχνες του στυλ σουιμπόκου Ζεν ζωγραφικής της περιόδου Μουρομάτσι (15ος αιώνας) . Ήταν επίσης δάσκαλος του Σουμπούν στο Σοκοκούτζι μοναστήρι στο Κυότο. Ήταν Κινέζος στην καταγωγή και πήρε την Ιαπωνική εθνικότητα το 1370. Έκτοτε θεωρείται ο *πατέρας* της ζωγραφικής με μελάνι στην Ιαπωνία. Το πιο γνωστό του έργο είναι το *Πιάνοντας ένα [[γατόψαρο]] με ένα νεροκολόκυθο* (π. 1413). Δείχνει έναν αστείο άντρα να ψαρεύει με φόντο ένα στριφογυριστό ποτάμι και ένα δάσος μπαμπού. Ο τίτλος είναι ένα είδος λογοπαίγνιο Ζεν *Πώς πιάνεις ένα γατόψαρο με ένα κολοκύθι;* και είχε σκοπό να προκαλέσει τους ακροατές του και να τους βάλει να σκεφτούν διαφορετικά την πραγματικότητα.

## Παραπομπές


## Πηγές
* Treasures of Asia: Japanese Painting by Akiyama Terukazu. Chapter 6: The Renewed Influence of Chinese Art and the Development of Monochrome Painting (13th - 16th Century)

## Εξωτερικοί σύνδεσμοι
* Taikō Josetsu, Encyclopedia Britannica

Κατηγορία:Ιάπωνες ζωγράφοι
Μαρία Μπονέλου

Η **Μαρία Μπονέλου** (Αθήνα, 8 Δεκεμβρίου 1940 - Λάρισα, 30 Αυγούστου 2007) ήταν Ελληνίδα ηθοποιός του θεάτρου και του κινηματογράφου.

## Βιογραφία
Αποφοίτησε από τη Δραματική Σχολή του Εθνικού Θεάτρου. Παντρεύτηκε τον Σωτήρη Μουστάκα το 1973 και απέκτησαν μία κόρη, την Αλεξία, ηθοποιό και τραγουδίστρια της λυρικής.

Πέθανε τα ξημερώματα της 30ης Αυγούστου 2007 στην κλινική Αγία Φωτεινή στη Λάρισα καθώς έπασχε από Αλτσχάιμερ τα τελευταία χρόνια της ζωής της. Κηδεύτηκε στο Νεκροταφείο Χαλανδρίου δημοσία δαπάνη.

## Φιλμογραφία

## Παραπομπές

Κατηγορία:Ελληνίδες ηθοποιοί κινηματογράφου

Κατηγορία:Απόφοιτοι της Δραματικής Σχολής του Εθνικού Θεάτρου
Συμβολική λογική

**Συμβολική λογική** (symbolic logic) είναι ο τομέας των μαθηματικών που μελετά τις αμιγώς τυπικές ιδιότητες που έχουν οι συμβολοσειρές. Το ενδιαφέρον στον τομέα αυτό ξεκινά από δύο πηγές. Πρώτον, τα σύμβολα που χρησιμοποιούνται για την κατασκευή αυτών των συμβολοσειρών μπορούν να ερμηνευθούν σαν αναπαραστάσεις των λέξεων που χρησιμοποιούνται στην κλασική φιλοσοφική λογική. Δεύτερον, οι κανόνες για τον χειρισμό των συμβόλων της συμβολικής λογικής μπορούν να υλοποιηθούν αλγοριθμικά σε ένα πρόγραμμα υπολογιστή.

Η συμβολική λογική διαιρείται συνήθως σε δύο υποπεδία, την προτασιακή λογική και την κατηγορηματική λογική. Σύχρονοι τομείς των μαθηματικών αναπτύσσονται από την τυπική λογική και ομαδοποιούνται με τον ευρύ τίτλο μαθηματική λογική.

## Προτασιακή λογική
Ο κλάδος της συμβολικής λογικής που λέγεται προτασιακή λογική, αρχικά γνωστός ως *προτασιακός λογισμός*, μελετά τις ιδιότητες των προτάσεων που δημιουργούνται από σταθερές, που συνήθως συμβολίζονται με A, B, C, ... και πέντε λογικούς τελεστές: AND, OR, IMPLIES, EQUALS και NOT. Οι πέντε αυτοί τελεστές γράφονται ορισμένες φορές και .AND., .OR., κλπ, συνήθως στην επιστήμη υπολογιστών, όπως επίσης και με τα σύμβολα \land, \lor, \rightarrow, \leftrightarrow και \neg αντίστοιχα.  Όλοι εκτός από το NOT είναι δυαδικοί τελεστές, το NOT είναι μοναδιαίος τελεστής που γράφεται πριν το όρισμά του. Οι τιμές των τελεστών αυτών δίνονται από πίνακες αλήθειας.

## Κατηγορηματική λογική
Η κατηγορηματική λογική, αρχικά γνωστή ως *κατηγορηματικός λογισμός*, επεκτείνει την προτασιακή λογική με την εισαγωγή μεταβλητών, που συνήθως συμβολίζονται με μικρό γράμμα, π.χ. *x*, *y*, *z*, και επίσης με προτάσεις που περιέχουν μεταβλητές, που λέγονται κατηγορήματα και συνήθως συμβολίζονται με ένα κεφαλαίο γράμμα το οποίο ακολουθείται από μια λίστα μεταβλητών, π.χ. *P(x)* ή *Q(y,z)*. Επιπλέον, η κατηγορηματική λογική εισάγει δύο σύμβολα που λέγονται *ποσοδείκτες* (quantifiers), το *για κάθε* (\forall) και το *υπάρχει* (\exists).

:*Το άρθρο αντλεί πληροφορίες από το [[w:en:symbolic logic|αντίστοιχο]] της αγγλόφωνης Wikipedia.*

Κατηγορία:Μαθηματική λογική
Δημήτρης Λέντζης

Ο **Δημήτρης Λέντζης** (1952-2012) ήταν Έλληνας λογοτέχνης και ψηφιακός ζωγράφος.

## Βιογραφικά στοιχεία
Γεννήθηκε στην Καβάλα το 1952.

Εργάστηκε ως πωλητής, ως βιομηχανικός εργάτης, και ως υπάλληλος στην Ολυμπιακή Αεροπορία. Εξέδιδε την εβδομαδιαία εφημερίδα «Ελευθερία» από το 1988 ώς το τέλος της ζωής του.

Καλλιέργησε κυρίως την ποίηση, ενώ κριτικογράφησε ιδίως μέσα από τις σελίδες της εφημερίδας που εξέδιδε. Ασχολήθηκε επίσης με την ψηφιακή ζωγραφική, καθώς και το φωτορεπορτάζ και την αστική φωτογραφία δρόμου. Έργα του έχουν μεταφραστεί στα γερμανικά από τον Γιενς Μπύκερ και τον Κλάους Έκχαρτ.

Πέθανε στις 5 Ιανουαρίου 2012 σε ηλικία 59 ετών.

Το καλοκαίρι του 2013, στο θέατρο του παλιού φρουρίου της Καβάλας, παρουσιάστηκε εις μνήμη του το μοναδικό θεατρικό του έργο, διασκευασμένο και σκηνοθετημένο από τον Παύλο Λεμοντζή.

## Εργογραφία

### Ποίηση
* Μέσα στην πόλη, 1970
* Ζωή μαρτύρων τριάκοντα, εκδ. Μαίανδρος, 1972
* Σημειώσεις για την Άννα, που ζούσε στο Εlsinore, εκδ. Δωδώνη, 1983
* Λόγος ζωγραφισμένος δια χειρός, εκδ. Μπαρμπουνάκης, 1986
* Από πρόσφατα όνειρα που δεν ξεχάστηκαν ακόμη, εκδ. Ερωδιός, 2006

### Πεζογραφία
*Το μικρό κόκκινο βιβλίο, εκδ. Ερωδιός, 2003

### Θέατρο
*Πυροτεχνήματα (Ήχοι, εικόνες και λέξεις μέσα στο παλιό Κάστρο), 1999

### Κριτικογραφία (ενδεικτική)
* Διαμαντής Αξιώτης: Το μισό των Κενταύρων, εφ. Ελευθερία, 8/1/1991
* Τηλέμαχος Αλαβέρας: Ακριβά γούστα η κυρία, στο Η κριτική για τα βιβλία του Τηλέμαχου Αλαβέρα, Εταιρία Λογοτεχνών Θεσσαλονίκης, 2007, σελ. 276-278
* Μαρία Μαλανδρίνου: Η Καρφίτσα, εφ. Ελευθερία, 6/11/2007

## Παραπομπές



## Εξωτερικοί σύνδεσμοι
*Επιλογή από την ποίηση του Δημήτρη Λέντζη
*Το πρώτο κεφάλαιο από το βιβλίο του Δημήτρη Λέντζη ''Το μικρό κόκκινο βιβλίο''

Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες συγγραφείς του 20ού αιώνα
Κατηγορηματική λογική

Στη μαθηματική λογική, **κατηγορηματική λογική** είναι ο γενικός όρος για τα συμβολικά τυπικά συστήματα όπως η λογική πρώτου βαθμού, η λογική δεύτερου βαθμού, η λογική πολλών ειδών (many-sorted logic), ή η infinitary λογική. Αυτό το τυπικό σύστημα διαφοροποιείται από άλλα τυπικά συστήματα στο ότι οι τύποι του περιέχουν μεταβλητές που μπορεί να είναι ποσοτικοποιημένες (quantified). Δύο συνηθισμένοι ποσοτικοί τελεστές είναι ο "υπάρχει" και ο "για κάθε". Οι μεταβλητές μπορούν να είναι στοιχεία σε κάποιο χώρο, ή πιθανώς σχέσεις ή συναρτήσεις πάνω στο χώρο. Για παράδειγμα, ο υπαρξιακός τελεστής σε ένα σύμβολο συνάρτησης ερμηνεύεται ως "υπάρχει κάποια συνάρτηση".

Ανεπίσημα, λέγοντας "κατηγορηματική λογική" πολλοί αναφέρονται στη λογική πρώτου βαθμού.

Κατηγορία:Λογική
Φραγκίσκος δε Πάουλα του Κάδιθ

Ο **Φραγκίσκος δε Πάουλα** (ισπαν. *Francisco de Paula de Borbón*, 10 Μαρτίου 1794 - 13 Αυγούστου 1865) του Οίκου των Βουρβόνων-Ισπανίας ήταν πρίγκιπας της Ισπανίας και δούκας του Κάδιθ.

## Βιογραφία
Ο *Φραγκίσκος δε Πάουλα Αντώνιος* ήταν το δέκατο τέταρτο παιδί και ο όγδοος (τρίτος επιβιώσας) γιος του Καρόλου Δ΄ της Ισπανίας και της Μαρίας Λουίζας των Βουρβόνων-Ισπανίας, κόρης του Φιλίππου της Πάρμα. 

Κέρδισε τον τίτλο του ''πρίγκιπα'' (''infante'') *της [[Ισπανία|Ισπανίας]]* και του *[[Δούκας|δούκα]] του [[Κάδιθ]]* χωρίς σημαντική πολιτική συμμετοχή.

## Οικογένεια
Νυμφεύτηκε το 1819 τη Λουίζα Καρλόττα των Βουρβόνων-Ισπανίας, κόρη του Φραγκίσκου Α΄ των Δύο Σικελιών, και είχε έντεκα τέκνα:
* *Φραγκίσκος δε Ασσίς* Λουδοβίκος Φερδινάνδος (1820 - 1821).
* Ισαβέλλα Φερδινάνδη (1821 - 1897), παντρεύτηκε τον Ιγκνάτσυ, Κόμη του Γκουρόβσκυ, από την Πολωνία.
* Φραγκίσκος δε Ασσίς (1822 - 1902), Δούκας του Κάδιθ. Νυμφεύτηκε την πρώτη εξαδέλφη του, Ισαβέλλα Β΄ της Ισπανίας.
* Ερρίκος (1823 - 1870), Δούκας της Σεβίλλης.
* Λουίζα Θηρεσία (1824 - 1900), παντρεύτηκε το Χοσέ-Μαρία Οσόριο ντε Μοσκόσο, Δούκα της Σέσσα.
* *Εδουάρδος Φίλιππος* Μαρία (1826 - 1830).
* Ιωσηφίνα Φερδινάνδη (1827 - 1920), παντρεύτηκε μοργανατικά το Χοσέ Γουέγ υ Ρεντέ.
* *Μαρία Θηρεσία* Καρολίνα (1828 - 1829).
* *Φερδινάνδος Μαρία* Μαριανός (1832 - 1854).
* Μαρία Χριστίνα (1833 - 1902), παντρεύτηκε το δεύτερο εξάδελφό της, Σεβαστιανό της Ισπανίας.
* Αμαλία (1834 - 1905), παντρεύτηκε τον Αδαλβέρτο της Βαυαρίας.
Παντρεύτηκε μοργανατικά τη Τερέζα δε Αρρεντόντο υ Ραμίρεθ δε Αρρεγιάνο το 1852. Απέκτησε ένα γιο:

* Ρικάρντο Μαρία δε Αρρεντόντο (1852 - 1872).

## Πρόγονοι

## Παραπομπές


Κατηγορία:Οίκος των Βουρβόνων-Ισπανίας
Κατηγορία:Ισπανική τάξη ευγενών
Φραγκίσκος δε Ασίς, δούκας του Κάδιθ

Ο **Φραγκίσκος δε Ασίς** (ισπ. *Francisco de Asís de Borbón*, 13 Μαΐου 1822 - 17 Απριλίου 1902) τουΟίκου των Βουρβόνων-Ισπανίας ήταν δούκας του Κάδιθ και βασιλικός σύζυγος της Ισπανίας ως σύζυγος της Ισαβέλλας Β΄ της Ισπανίας (1846-1868).

## Βιογραφία
Ο *Φραγκίσκος δε Ασίς Μαρία Φερδινάνδος* ήταν το τρίτο παιδί και ο δεύτερος (πρώτος επιβιώσας) γιος του Φραγκίσκου δε Πάουλα, Δούκα του Κάδιθ (γιου του Καρόλου Δ΄ της Ισπανίας), και της Λουίζας Καρλόττας των Βουρβόνων-Δύο Σικελιών, κόρης του Φραγκίσκου Α΄ των Δύο Σικελιών.

Το 1846 νυμφεύτηκε την Ισαβέλλα Β΄ της Ισπανίας. Ο Φραγκίσκος και η Ισαβέλλα ήταν πρώτα ξαδέλφια τόσο από την πλευρά των πατέρων τους (ήταν μεταξύ τους αδελφοί), όσο και από την πλευρά των μητέρων τους (ήταν μεταξύ τους αδελφές).

Το 1864 έγινε πρόεδρος του Βασιλικού Συμβουλίου και ακολούθησε την Ισαβέλλα στην εξορία (1868). Αν και χώρισαν, παρέμειναν φίλοι, περισσότερο καλοί από πριν. Στην εξορία πήρε τον τίτλο του *[[Κόμης|κόμη]] του Μορατάγια*. Ο γιος του, Αλφόνσος ΙΒ΄, ανέβηκε στον ισπανικό θρόνο το 1875, ενώ ο ίδιος παρέμεινε στη Γαλλία ολόκληρη την υπόλοιπη ζωή του, διαμένοντας από το 1881 στον Πύργο του Επιναί-συρ-Σεν στον Σηκουάνα. Απεβίωσε εκεί σε ηλικία 79 ετών και ενταφιάστηκε στη Βασιλική Κρύπτη του Εσκοριάλ.

## Οικογένεια
Από το γάμο του με την Ισαβέλλα Β΄ απέκτησε δώδεκα παιδιά:
* Λουδοβίκος *Φερδινάνδος* (20 Μαΐου 1848), θνησιγενής.
* *Φερδινάνδος* Φραγκίσκος (12 Ιουλίου 1850), θνησιγενής.
* Ισαβέλλα (1851 - 1931), παντρεύτηκε το Γαϊτάνο του Οίκου των Δύο-Σικελιών, Κόμη του Τζιρτζέντι (''Ακράγαντα'').
* *Μαρία Χριστίνα* Ισαβέλλα (5 - 7 Ιανουαρίου 1854).
* Μαργαρίτα (23 - 24 Σεπτεμβρίου 1855), γεννήθηκε πρόωρα.
* *Φραγκίσκος δε Ασσίς* Φερδινάνδος (21 Δεκεμβρίου 1856), θνησιγενής.
* Αλφόνσος ΙΒ΄ (1857 - 1885), Βασιλιάς της Ισπανίας.
* *Μαρία δε λα Κονθεψιόν* (= *της [[Άμωμος σύλληψη|Αμώμου Συλλήψεως]]*) Φραγκίσκη δε Ασίς (1859 - 1861).
* Μαρία δελ Πιλάρ (= ''του Στύλου'') (1861 - 1879).
* Μαρία δε Λα Παθ (= ''της Ειρήνης'') (1862 - 1946), παντρεύτηκε το Λουδοβίκο Φερδινάνδο της Βαυαρίας.
* Ευλαλία (1864 - 1958), παντρεύτηκε τον Αντώνιο, Δούκα της Γκαλλιέρα.
* *Φραγκίσκος δε Ασίς* Λεοπόλδος Μαρία Ερρίκος (24 Ιανουαρίου - 14 Φεβρουαρίου 1866).

Πολλές φήμες κυκλοφορούσαν ότι τα παιδιά που γέννησε η Ισαβέλλα Β΄ δεν ήταν δικά του, γιατί ήταν ομοφυλόφιλος ή είχε γενετικά προβλήματα.

## Πρόγονοι

## Πηγές
*Bergamini, John D.: *The Spanish Bourbons: the History of a Tenacious Dynasty*. New York, Putnam, 1974

## Αναφορές


Κατηγορία:Μονάρχες της Ισπανίας
Κατηγορία:Οίκος των Βουρβόνων-Ισπανίας
Κάρολος των Βουρβόνων (1818-1861)

Ο **Κάρολος Λουδοβίκος** (ισπαν. *Carlos de Montemolín*, 31 Ιανουαρίου 1818 - 13 Ιανουαρίου 1861) από τον Οίκο των βουρβόνων-Ισπανίας ήταν κόμης του Μοντεμολίν και Καρλιστής διεκδικητής του βασιλείου της Ισπανίας από την εποχή παραίτησης του πατέρα του, οπότε πήρε και τον τίτλο του *κόμη του Μοντεμολίν*.

## Βιογραφία
Ο *Κάρολος Λουδοβίκος Μαρία* ήταν ο μεγαλύτερος γιος του Καρόλου Μαρία της Ισπανίας, Κόμη της Μολίνα, και της πρώτης συζύγου του, Μαρία Φραγκίσκη της Μπραγκάνσα, κόρης του Ιωάννη ΣΤ΄ της Πορτογαλίας. 

Ήταν ο υποκινητής του 2ου Καρλικού Πολέμου (1847 - 1849). Αιχμάλωτος (1860) με τον αδελφό του Φερδινάνδο, σύντομα ελευθερώθηκαν. Απεβίωσε (1861) από ανεξήγητη ακόμη αιτία, μαζί με τη σύζυγό του, Μαρία Καρολίνα, και τον αδελφό του Φερδινάνδο. Τον διαδέχθηκε ο αδελφός του, Ιωάννης Κάρολος, Κόμης του Μοντιθόν.

## Οικογένεια
Νυμφεύτηκε το 1850 τη Μαρία Καρολίνα των Βουρβόνων-Δύο Σικελιών, κόρη του Φραγκίσκου Α΄ των Δύο Σικελιών. Δεν απέκτησε απογόνους.

## Πρόγονοι





## Παραπομπές


## Εξωτερικοί σύνδεσμοι
* 

Κατηγορία:Οίκος των Βουρβόνων-Ισπανίας
Κατηγορία:Ισπανική τάξη ευγενών
Άνθεια

Με την ονομασία **Άνθεια** είναι γνωστά:

*Άνθεια (αρχαία πόλη), αρχαία πόλη στην θέση της σημερινής Πάτρας.
*Άνθεια (Εύξεινος Πόντος), αρχαία ονομασία της σημερινής Σωζόπολης που βρίσκεται στα βουλγαρικά παράλια του Εύξεινου Πόντου.
*Άνθεια Πάτρας, συνοικία της Πάτρας.
*Άνθεια Έβρου, χωριό του νομού Έβρου.
*Άνθεια Μεσσηνίας, χωριό του νομού Μεσσηνίας.
* Άνθεια ήταν η ονομασία της Τροιζήνας κατά την βασιλεία του Ανθεία, ο οποίος της είχε δώσει το όνομα του. 

Κατηγορία:Αποσαφήνιση
Κατηγορία:Αποσαφηνίσεις ελληνικών τοπωνυμίων
Συμμαχικές δυνάμεις (Β΄ Παγκόσμιος Πόλεμος)

thumb|205px|Οι σημαίες των συμμαχικών κρατών (αφίσα κατά τη διάρκεια του πολέμου)
Οι **συμμαχικές δυνάμεις** είναι η συνήθης ονομασία ενός από τους δύο μεγάλους συνασπισμούς του Β΄ Παγκοσμίου Πολέμου. Αποτελούνταν από τα κράτη που αντιστέκονταν στην επιθετικότητα του Άξονα, υπό την ηγεσία τριών μεγάλων δυνάμεων που αποκαλούνταν «Οι Τρεις Μεγάλοι»:  Μεγάλη Βρετανία, ΗΠΑ και Σοβιετική Ένωση. Αυτές οι χώρες μετά το τέλος του πολέμου διαμόρφωσαν το μέλλον όλου του πλανήτη. Μαζί με την Κίνα και τη Γαλλία θα είχαν και μια μόνιμη θέση στο Συμβούλιο Ασφαλείας του ΟΗΕ.

Αρχικά η Γαλλία και η Βρετανία κήρυξαν τον πόλεμο στη Γερμανία μετά την εισβολή στη Πολωνία, καθώς και οι αποικίες τους. Η Κίνα βρισκόταν ήδη σε πόλεμο με την Ιαπωνία από το 1937. Στη συνέχεια πέρασαν με την πλευρά των συμμάχων η Δανία και η Νορβηγία που κατακτήθηκαν από την Ναζιστική Γερμανία, τον Απρίλιο του 1940. Στις 10 Μαΐου κήρυξαν τον πόλεμο η Ολλανδία και το Βέλγιο. Στις 28 Οκτωβρίου 1940 η Ελλάδα δέχθηκε επίθεση από την Ιταλία την οποία αποκρούει. Την άνοιξη του 1941 η Γερμανία επιτέθηκε στη Γιουγκοσλαβία και την Ελλάδα καταλαμβάνοντας και τις δύο. Η Σοβιετική Ένωση πέρασε με την πλευρά των Συμμάχων μετά την εισβολή της Γερμανίας στο έδαφος της, μαζί με τη Μογγολία. Μετά την επίθεση των Ιαπώνων στο Περλ Χάρμπορ οι ΗΠΑ κήρυξαν τον πόλεμο στον Άξονα καθώς και οι χώρες της Κεντρικής Αμερικής και Καραϊβικής που ήταν κάτω από την επιρροή τους. Όταν η πλάστιγγα άρχισε να γέρνει προς τη μεριά των Συμμάχων όλο και περισσότερες χώρες συντάσσονταν μαζί τους, συμπεριλαμβανομένων και των χωρών που ήταν μέλη του Άξονα μετά την ήττα τους, όπως η Βουλγαρία, η Ρουμανία και η Ιταλία.

## Δείτε επίσης
* Στρατηγείο Συμμαχικών Δυνάμεων
* Δυνάμεις του Άξονα
* Ουδέτερες χώρες του Β΄ Παγκοσμίου Πολέμου

## Παραπομπές


Συμμαχι
Νάντια Μπγιόρλιν

Η **Νάντια Αλεξάντρα Μπγιόρλιν** (αγγλικά: *Nadia Alexandra Björlin*, 2 Αυγούστου 1980) είναι Αμερικανίδα ηθοποιός και τραγουδίστρια με σουηδική και ιρανική καταγωγή.

## Βιογραφία
Η Νάντια γεννήθηκε στο Νιούπορτ του Ρόουντ Άιλαντ στις Ηνωμένες Πολιτείες αλλά μεγάλωσε και παρέμεινε μέχρι την ηλικία των επτά στη Σουηδία. Πατέρας της ήταν ο Σουηδός συνθέτης Ουλφ Μπγιόρλιν (1933-1993). Η Ιρανικής καταγωγής μητέρα της, Φάρι, είναι διακοσμήτρια εσωτερικών χώρων. Η Νάντια μιλάει Σουηδικά, Φαρσί και Αγγλικά ενώ τραγουδάει και σε πολλές άλλες γλώσσες. Η Νάντια είναι επίσης γνωστή για την υπέροχη υψίτονη (σοπράνο) φωνή της. Όταν μετακόμισε στη Φλόριντα φοίτησε, μαζί με τα αδέρφια της Ουλφ και Ζαν Πωλ, σε καλλιτεχνικό σχολείο όπου και διακρίθηκε στη μουσική και το θέατρο. Κατά το παρελθόν συμμετείχε και σε διαγωνισμούς ομορφιάς και το 1998 είχε εκλεχθεί 2η αναπληρωματική *Μις Φλόριντα Τιν*.

## Σταδιοδρομία
Η πιο γνωστή δουλειά της Νάντια, τουλάχιστον για τις Η.Π.Α, είναι η σαπουνόπερα *[[Μέρες αγάπης]]* (Days Of Our Lives). Η πρώτη της εμφάνιση στη σειρά έγινε τον Δεκέμβριο του 1999 ερμηνεύοντας το ρόλο της Κλόε Λέιν, μιας δειλής και συνεσταλμένης κοπέλας με μεγάλα γυαλιά. Σταδιακά ο χαρακτήρας της άλλαξε και μεταμορφώθηκε σε μια πανέμορφη νεαρή γυναίκα που ερωτεύθηκε τον πλούσιο και δημοφιλή Φίλιπ Κιριάκις.

Η Νάντια εγκατέλειψε το καστ της σειράς για πρώτη φορά τον Ιούνιο του 2003 προκειμένου να ασχοληθεί με την καριέρα της στο χώρο του τραγουδιού. Ξαναγύρισε το Νοέμβριο του 2004 για να εγκαταλείψει και πάλι τη σειρά σχεδόν ένα χρόνο αργότερα. Ακολούθησαν σποραδικές εμφανίσεις σε διάφορες τηλεοπτικές σειρές μεταξύ των οποίων οι *[[Jake in Progress]]* και *[[Out of Practice]]*.

Το 2007 συμμετείχε σε δύο κινηματογραφικές ταινίες. Το ανεξάρτητο φιλμ *If I Had Known I was a Genius* βγήκε στις αίθουσες για πρώτη τον Ιανουάριο του 2007 στο Φεστιβάλ του Σαντάνς με πρωταγωνιστές τους Γούπι Γκόλντμπεργκ, Σάρον Στόουν, Τάρα Ριντ και Μάρκους Ρέντμοντ. Στις 13 Απριλίου του 2007 έκανε πρεμιέρα η δεύτερη της ταινία για το 2007, το φιλμ *[[Redline]]* με συμπρωταγωνιστές τους Έντι Γκρίφιν και Νέιθαν Φίλιπς. Στην ταινία αυτή η Νάντια ερμηνεύει το ρόλο της Νατάσα, μια νεαρής γυναίκας παθιασμένης με τα γρήγορα αυτοκίνητα και τους αγώνες που είναι παράλληλα η τραγουδίστρια ενός μικρού ανεξάρτητου συγκροτήματος. Στην πορεία της ταινίας θα βρεθεί μπλεγμένη σε παράνομους αγώνες ταχύτητας που διοργανώνονται για τη διασκέδαση πολυεκατομμυριούχων που ψάχνουν ακραίες συγκινήσεις.

## Φιλμογραφία
*2008 : *Jack Rio*
*2007 : *[[Redline]]*
*2007 : *If I Had Known I Was a Genius*
*2004 : *Complete Savages* (TV)
*2002 : *The Marriage Undone* 
*2001 : *Soap Center* (TV)
*2001 : *The Other Half* (TV)
*2000 : *Search Party* (TV)
*1999-2005, 2008 - παρόν: *[[Μέρες αγάπης]]* (TV)

## Παραπομπές


## Εξωτερικοί σύνδεσμοι
*Nadia-Bjorlin.com - Επίσημη ιστοσελίδα 
*H Νάντια στην IMDb
*Η σελίδα της Νάντια στο MySpace.com

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Άνθεια (αρχαία πόλη)

Η **Άνθεια** ήταν αρχαία πόλη, πολίχνη, στη σημερινή Πάτρα στο Νομό Αχαΐας.

Η Άνθεια ιδρύθηκε από τον Εύμηλο, αυτόχθονα βασιλιά των Αιγιαλέων, και Βασιλιά της  Αρόης. Ο Εύμηλος  με τη βοήθεια του Τριπτόλεμου από την Ελευσίνα εισήγαγε την καλλιέργεια των δημητριακών και το όργωμα  της γης. Ο Εύμηλος μαζί με τον Τριπτόλεμο οίκισαν ακολούθως την Άνθεια, η οποία έλαβε το όνομά της από το γιο του Ευμήλου Ανθεία. Κατά την παραμονή του Τριπτόλεμου στην Αρόη, και ένα βράδυ που κοιμόταν ο Ανθείας, καβαλάει το άρμα του, αλλά μη μπορώντας να ελέγξει τους δράκοντες πέφτει από ψηλά στη γη και σκοτώνεται. Σε εκείνο το σημείο ιδρύθηκε η Άνθεια.

Σύμφωνα με ανασκαφές, σωστικές κυρίως σε οικόπεδα , η θέση της αρχαίας Άνθειας τοποθετείται στον *λόφο Μυγδαλιά* του Πετρωτού, στον σημερινό Δήμο Μεσσάτιδος.

Η Άνθεια μαζί με την Αρόη και τη Μεσάτη ήταν οι τρεις πόλεις που ένωσε ο Πρευγένης και ο Πατρέας και ίδρυσαν την Πάτρα. 

## Αναφορές


## Βιβλιογραφία - Πηγές

* Νικόλας Φαράκλας, *[http://elocus.lib.uoc.gr/dlib/b/2/1/metadata-dlib-ca44d62ba718d90ab232568f5269d5d1_1275298105.tkl Η Γεωπολιτική Οργάνωση της Πελοποννησιακής Αχαΐας]*, Πανεπιστήμιο Κρήτης-Τμήμα Ιστορίας και Αρχαιολογίας-Τομέας Αρχαιολογίας και Ιστορίας της Τέχνης, σειρά: Ρίθυμνα-Θέματα Κλασικής Αρχαιολογίας, αρ.9, Ρέθυμνο 2001

Ανθεια
Ανθεια
Μεταφορικό RNA

thumb|Μόριο μεταφορικού RNA. Με κόκκινο απεικονίζεται το αντικωδικόνιο το οποίο περιέχει νουκλεοτίδια συμπληρωματικά ως προς αυτά του κωδικονίου στο mRNA
Το **μεταφορικό RNA** ή **tRNA** (αγγλ.: *transfer RNA*) είναι μικρή αλυσίδα RNA, με μήκος 74-95 νουκλεοτιδίων, που μεταφέρει ειδικά αμινοξέα σε μια επεκτεινόμενη πολυπεπτιδική αλυσίδα στα ριβοσώματα του κυττάρου, με βάση τις οδηγίες του αγγελιαφόρου RNA. Έτσι γίνεται η πρωτεΐνοσύνθεση κατά τη διάρκεια της μετάφρασης στο κύτταρο. Είναι ένας τύπος μη κωδικοποιητικού RNA.

Το tRNA διαθέτει ειδικούς υποδοχείς για την πρόσδεση αμινοξέων καθώς και μια περιοχή αντικωδικονίου, για την αναγνώριση του τρέχοντος κωδικονίου στο αγγελιαφόρο RNA. Η αναγνώριση αυτή γίνεται με βάση τη *συμπληρωματικότητα* των βάσεων. Ένας τύπος tRNA αντιστοιχεί σε πολλά κωδικόνια αλλά μόνο σε ένα αμινοξύ.
[centre|thumb|261x261px|Η διαδικασία της μετάφρασης παρουσία των tRNA.Κάθε μόριο tRNA φέρει ένα [Αμινοξέα|αμινοξύ και εν συνεχεία συνδέονται τα αμινοξέα μεταξύ τους με πεπτιδικό δεσμό.]]

## Εξωτερικοί σύνδεσμοι

* tRNA could be the cause of heart attack
* Sprinzl tRNA compilation 
* Collection of tRNAs identified from complete genomes
* Molecule of the Month  © RCSB Protein Data Bank:
** Transfer RNA 
** Aminoacyl-tRNA Synthetases 
** Elongation Factors 

Κατηγορία:Μη κωδικοποιητικό RNA
Ριβοσωμικό RNA

thumb|right|250px|Μικρή υπομονάδα ριβοσωμικού RNA 
Το **ριβοσωμικό RNA** ή ορθότερα **ριβοσωματικό RNA** (συντομογρ. **rRNA** από το *ribosomal RNA*) είναι ένας τύπος RNA των ριβοσωμάτων που καταλύει την πρωτεϊνοσύνθεση στο κύτταρο. Τα ευκαρυωτικά ριβοσώματα αποτελούν το εργοστάσιο πρωτεϊνοσύνθεσης του κυττάρου και περιέχουν τέσσερα διαφορετικά μόρια rRNA: τα 18S, 5.8S, 28S, και 5S rRNA. Τρία από αυτά τα μόρια rRNA συντίθενται στον πυρηνίσκο του κυττάρου. Τα διαφορετικά είδη rRNA είναι πολυάριθμα στο κύτταρο και αποτελούν το 80% των ολικών RNA σε ένα τυπικό ευκαρυωτικό κύτταρο.
Στο κυτταρόπλασμα το ριβοσωμικό RNA συνδυάζεται με ειδικές πρωτεΐνες του πλάσματος και συνθέτουν ένα νουκλεοπρωτεϊνικό σύμπλεγμα που ονομάζεται ριβόσωμα. Το ριβόσωμα συνδέεται με το mRNA και είναι υπεύθυνο για την πρωτεϊνική σύνθεση, όπου και λαμβάνει χώρα. Ορισμένα ριβοσώματα μπορούν να είναι συνδεδεμένα με μία μονή αλυσίδα mRNA σε όλη τη διάρκεια της ζωής τους.

## Εξωτερικοί σύνδεσμοι
* ''Ribosomal RNA'' by Denis LJ Lafontaine and David Tollervey
* European database on small subunit ribosomal RNA
* Ribosomal Database Project II

Κατηγορία:Μη κωδικοποιητικό RNA
Άξονας

Η ονομασία **Άξονας** μπορεί να παραπέμπει στα παρακάτω άρθρα:

* Άξονας Βερολίνου - Ρώμης, ένας από τους δύο συνασπισμούς του Β' Παγκοσμίου Πολέμου.
* Άξονας (σπόνδυλος), ο σπόνδυλος Α2, ο οποίος συνδέεται με τον άτλαντα.
* Άξονας συμμετρίας
* Άξονας περιστροφής
* Άξονας (οχήματα)

;Δείτε επίσης :
* Ουράνιος άξονας, όρος της κοσμογραφίας.
* Καρτεσιανό σύστημα συντεταγμένων
Μη κωδικοποιητικό RNA

**Μη κωδικοποιητικό RNA** (ncRNA) είναι ένα μόριο RNA που δεν μεταφράζεται σε πρωτεΐνη, όπως το αγγελιαφόρο RNA (mRNA), αλλά έχει κάποιον άλλο λειτουργικό ρόλο στο κύτταρο. Τα πιο αντιπροσωπευτικά είδη μη κωδικοποιητικού RNA είναι το μεταφορικό RNA (tRNA) και το ριβοσωμικό RNA (rRNA), που παίζουν σημαντικό υποστηρικτικό ρόλο στην μετάφραση. Η περιοχή του γενετικού κώδικα όπου κωδικοποιείται ένα μη κωδικοποιητικό RNA (αντί για μία πρωτεΐνη), ονομάζεται «γονίδιο RNA».

Από τα τέλη της δεκαετίας του 1990 διάφοροι νέοι τύποι μη κωδικοποιητικού RNA έχουν ανακαλυφθεί, ενώ οι επιστήμονες έχουν εξιχνιάσει τον ρόλο που παίζουν πολλοί από αυτούς. Στις αρχές της δεκαετίας του 2000 υπήρχαν ενδείξεις ότι η μεταγραφή στα κύτταρα των θηλαστικών (και ίσως και σε άλλα) ήταν πιο πολύπλοκη από ότι πιστευόταν ως τότε. Αυτό έδειξε ότι ο ρόλος του RNA είναι πολύ πιο ευρύς στη βιολογία και παίζει ενεργό ρόλο στη γονιδιακή ρύθμιση. Μια ιδιαίτερη ομάδα μη κωδικοποιητικού RNA είναι το μικρό RNA (μRNA), που ανακαλύφθηκε στον άνθρωπο και σε άλλους ευκαρυωτικούς οργανισμούς και παίζει κομβικό ρόλο στην ρύθμιση της λειτουργίας πολλών γονιδίων. Η σχετική θεωρία παρουσιάστηκε στην επιστημονική επιθεώρηση *Nature* το 2006.

## Παραπομπές


## Εξωτερικοί σύνδεσμοι
* https://web.archive.org/web/20070829173837/http://jsm-research.imb.uq.edu.au/rnadb/ Comprehensive database of mammalian ncRNAs 
* The Rfam Database 
* Non-coding RNA database
* EumiR prediction of microRNA precursors based on Support Vector Machine.
* HairpinFetcher Prediction and analysis of hairpin forming potential in nucleic acids.
* RNA@IGIB* Wikiomics/RNA * miRacle Provides target search for microRNAs and other small non-coding RNAs based on an algorithm which incorporates RNA secondary structure.


Κατηγορία:Μοριακή γενετική
Γιαν Χέντρικ Ρότερινγκ

Ο **Γιαν Χέντρικ Ρότερινγκ** (**Jan-Hendrik Rootering**, 18 Μαρτίου 1950) είναι Γερμανός βαθύφωνος και βαρύτονος τραγουδιστής της όπερας.
## Βιογραφία
Γεννήθηκε στο Βέντινγκφελντ (Wedingfeld) κοντά στο Φλένσμπουργκ (Flensburg) της Γερμανίας. Διδάχτηκε φωνητική από τον Ολλανδό πατέρα του και τενόρο Χεντρίκους Ρότερινγκ (Hendrikus Rootering). Σπούδασε επίσης στο Κρατικό Πανεπιστήμιο Μουσικής και Θεάτρου του Αμβούργου. Την πρώτη του εμφάνιση έκανε το 1983. Έκτοτε ανεβαίνει σε όλες τις διάσημες όπερες του κόσμου, του Λονδίνου, της Βιέννης, του Άμστερνταμ, του Βερολίνου, του Παρισιού, των Βρυξελλών, της Γενεύης, της Δρέσδης, του Αμβούργου, του Μιλάνου, της Νέας Υόρκης, του Σαν Φρανσίσκο, του Σικάγο. Κατέχει επίσης την έδρα καθηγητού Φωνητικής στο Πανεπιστήμιο Φόλκβανγκ της Έσσης (Γερμανία).
## Ρόλοι
*1986 *[[Ο Μαγικός Αυλός]]*
*1995 Rosenkavalier
*1999 Βόταν (Κρατική Όπερα Στουτγκάρδης)
*2001 Βόταν (Βιέννη)
*Landgraf (Τάνχόιζερ)
*Βασιλιάς Χάινριχ (Λόενγκριν)
*Ochs auf Lerchenau
*Φιέσκο (Σίμον Μποκανέγκρα)
*Πάντρε Γκουαρντιάνο (Η Δύναμη του Πεπρωμένου)
*Ντον Μπασίλιο (Ο Κουρέας της Σεβίλης)
*Σαράστρο (Ο Μαγικός Αυλός)
*Κομμεντατόρε (Ντον Τζιοβάνι)
*Φάζολτ (Ο Χρυσός του Ρήνου)
*Γκούρνεμαντζ (Πάρσιφαλ)
*Μπάνκο (Μακμπέθ)
*Κεκαλ (Η Πουλημένη Νύφη)
*Φάιτ Πόγκνερ και Χανς Ζαξ (Οι Αρχιτραγουδιστές της Νυρεμβέργης)
*Ναρβάλ (Les Troyens)
*Μπαράκ (Γυναίκα χωρίς Ίσκιο)
## Βιντεογραφία
* Ρίχαρντ Βάγκνερ, Το Δαχτυλίδι του Νίμπελουνγκ - Ο Χρυσός του Ρήνου, Διεύθυνση James Levine με την Ορχήστρα της Μετροπόλιταν Όπερα, 1990. Deutsche Grammophon.
* Μότσαρτ, *[[Ο Μαγικός Αυλός]]*, Κρατική Ορχήστρα της Βαυαρίας, 2005 
* Ρίχαρντ Βάγκνερ, Πάρσιφαλ, Διεύθυνση James Levine με την Ορχήστρα της Μετροπόλιταν Όπερα, Deutsche Grammophon, 2002
## Παραπομπές

Κατηγορία:Βαρύτονοι
Κατηγορία:Βαθύφωνοι
Κατηγορία:Γερμανοί τραγουδιστές όπερας
Βόλφγκανγκ Σένε

Ο **Βόλφγκανγκ Σένε** (*Wolfgang Schöne*, γεν. 9 Φεβρουαρίου 1940) είναι Γερμανός μπασοβαρύτονος τραγουδιστής της όπερας.
## Βιογραφία
Γεννήθηκε στην πόλη Μπαντ Γκάντερσχαϊμ (*Bad Gandersheim*) της Γερμανίας. Σπούδασε στη Μουσική Σχολή του Ανοβέρου και στο Αμβούργο. Το 1973 άρχισε στην Κρατική Όπερα της Στουτγκάρδης.

Το ρεπερτόριό του περιλαμβάνει περίπου εβδομήντα ρόλους οπερατικών έργων. Έχει εμφανιστεί στο Σάλτσμπουργκ, στο Ισραήλ, στο Μόναχο, στη Βιέννη, στο Αμβούργο, στο Βερολίνο και στη Βασιλεία και έχει συνεργαστεί με διάσημους διευθυντές ορχήστρας, όπως τον Σερ Γκεόργκ Σόλτι (Solti), τον Ρικάρντο Μούτι (Muti),  τον Ζούμπιν Μέτα, τον Ντανιέλ Μπαρενμπόιμ (Barenboim), τον Ραφαέλ Κουμπέλικ (Kubelik), τον Βόλφγκανγκ Σαβάλις (Sawallisch), τον Τζουζέπε Σινόπολι (Sinopoli), και άλλους.
## Ρόλοι
Έχει υποδυθεί τους ρόλους:
*Μπαράκ (Γυναίκα δίχως Σκιά)
*Μαντρίκα (Αραμπέλλα)
*Μπορομέο (Παλεστρίνα)
*Ο Ιπτάμενος Ολλανδός
*Δρ. Σεν (Λουλού)
*Γιοχάνααν (Σαλόμη)
*Γκερμόντ (Τραβιάτα)
*Αθαναήλ (Τάις)
*Βόταν (Ζίγκφριντ)
*Οι Κακοί (Les Contes d’Hoffmann)
*Ο Βασιλιάς Ρόγερ
*Αμφορτάς (Πάρσιφαλ)
*Χανς Ζαξ (Οι Αρχιτραγουδιστες της Νυρεμβέργης)
*Γύγης (Βασιλεύς Κανδαυλης)
*Μωυσής (Μωυσής και Ααρών)
*Κούρβεναλ (Τριστάνος και Ιζόλδη)
*Ορέστης (Ηλέκτρα)
*Λοδοβίκο (Οι Σημαδεμένοι)
*Δόν Εστομπάν (Ο Νάνος)
*Marquis de la Force/Dialogues des Carmelites
## Παραπομπές

Κατηγορία:Βαρύτονοι
Κατηγορία:Γερμανοί τραγουδιστές όπερας
Ντόναλντ ΜάκΙντάιρ

Ο *σερ* **Ντόναλντ ΜάκΙνταϊρ** (αγγλ. *Sir Donald McIntyre*, 22 Οκτωβρίου 1934 – 13 Νοεμβρίου 2025) ήταν βαρύτονος τραγουδιστής της όπερας.

## Βιογραφία
Γεννήθηκε το στο Ώκλαντ της Νέας Ζηλανδίας, όπου και μεγάλωσε, και αρχικά έγινε εκεί δάσκαλος του δημοτικού. Το 1958 πήγε στο Λονδίνο με κρατική υποτροφία και σπούδασε στο Guildhall School of Music. Το 1959 έκανε την πρώτη του εμφάνιση στην Welsh National Opera. Εκεί γνώρισε τον Τζον Μάθεσον, διευθυντή ορχήστρας, ο οποίος τον παρότρυνε να τραγουδήσει Βάγκνερ. Το 1992 η βασίλισσα Ελισάβετ II του απένειμε τον τίτλο του «σερ». Ο τραγουδιστής έζησε στην Αγγλία, αλλά πέθανε στο Μόναχο σε ηλικία 91 ετών.

## Ρόλοι
* Ρίχαρντ Βάγκνερ
** Βόταν, Μπαϊρόιτ 1976 - 1980
** Χάνς Ζαξ
** Ιπτάμενος Ολανδός
** Τέλραμουντ, 1967
** Κούρβεναλ
** Κλίνγκσορ
** Αμφόρτας
** Γκούρνεμαντζ
* Στράους
** Ρόλος στην Ηλέκτρα
** Ρόλος στην Σαλώμη
** Ρόλος στην Αραμπέλλα
** Ρόλος στην Γυναίκα δίχως Σκιά
* Μπετόβεν
** Φιντέλιο
* Μότζαρντ
** Ρόλος στον Μαγεμένο Αυλό
* Άλαν Μπέργκ
** Βότζεκ
* Βέμπερ
** Ο κυνηγός
* Χίντεμιθ
** Κάρντιλακ
* Πουτσίνι
** Σκάρπια
* Μπεριος
** Πρόσπερο
* Ντεμπισύ
** Γκολο
* και επισης στα τσέχικα
** Γιάροσλαβ Προύς
Έχει παίξει στις όπερες
* Βασιλική Όπερα Κόβεντ Γκάρντεν του Λονδίνου
* Μετροπόλιταν Όπερα την Νέα Υόρκη
* Κρατική όπερα της Βιέννης
* Σκάλα του Μιλάνου
* Αμβούργο
* Μόναχο
* Παρίσι
* Μπουένος Άιρες

## Παραπομπές


Κατηγορία:Βαρύτονοι
Κατηγορία:Νεοζηλανδοί τραγουδιστές όπερας
Κλοντ Ζοζέφ Ρουζέ ντε Λιλ

Ο **Κλοντ Ζοζέφ Ρουζέ ντε Λιλ** (*Claude Joseph Rouget de Lisle*, 10 Μαΐου 1760 - 26 Ιουνίου 1836) ήταν αξιωματικός του γαλλικού στρατού, ο οποίος έγραψε τους στίχους και τη μουσική της Μασσαλιώτιδας. 

## Βιογραφία
Γεννήθηκε στις 10 Μαΐου του 1760 στο Λονς-λε-Σωνιέ. Η οικογένεια Ρουζέ ήταν γνωστή στην περιοχή της Φρανς-Κοντέ από τον 14ο αιώνα. Ο πατέρας του ήταν δικηγόρος στο Λονς-λε-Σωνιέ. Ο μικρός Κλοντ Ζοζέφ πέρασε τα παιδικά του χρόνια στο Μοντεγκί, ένα χωριό σκαρφαλωμένο σε ένα λόφο που κυριαρχεί στο Λονς-λε-Σωνιέ.

Έχοντας τελειώσει το σχολείο στο Μεζιέρ, καθώς υπηρετούσε τη θητεία του στο Στρασβούργο, έγραψε το *Εμβατήριο για το στρατό του [[Ρήνος|Ρήνου]]* στις 25 Απριλίου 1792, μετά από αίτημα του Δημάρχου του Στρασβούργου, Φιλίπ-Φρεντερίκ ντε Ντιτρίχ. Οταν οι στρατιώτες του τάγματος των Μασσαλιωτών το τραγούδησαν στην πορεία τους προς το Παρίσι τον Ιούλιο του 1792, το εμβατήριο μετονομάστηκε γρήγορα σε Μασσαλιώτιδα. Εγινε εθνικός ύμνος της Γαλλίας στις 14 Μαρτίου 1879.

Τον Αύγουστο του 1792, ο Ρουζέ ντε Λιλ έχασε το βαθμό του λοχαγού από τον Λαζάρ Καρνό, επειδή διαμαρτυρήθηκε όταν ο Λουδοβίκος ΙΣΤ΄ τέθηκε υπό περιορισμό μετά την εισβολή στον Ανάκτορο του Κεραμεικού. Φυλακίστηκε στη διάρκεια της Τρομοκρατίας, γλίτωσε την γκιλοτίνα και αργότερα πολέμησε στη Βαντέ. Παραιτήθηκε το 1796 και έζησε με δυσκολίες στο Λον-λε-Σονιέ. Ο Λουδοβίκος Φίλιππος του έδωσε μια μικρή σύνταξη της Λεγεώνας της Τιμής.

Ο Ρουζέ ντε Λιλ συνέθεσε και άλλα τραγούδια παρόμοια με τη Μασσαλιώτιδα και το 1825 δημοσίευσε το έργο *Chants français* (*Γαλλικά τραγούδια*). 

Πέθανε στις 26 Ιουνίου του 1836 στο Σουαζί-λε-Ρουά. Η τέφρα του μεταφέρθηκε στο Μέγαρο των Απομάχων το 1915. Ομως μπορεί κανείς να δει τον τάφο του στο νεκροταφείο του Σουαζί-λε-Ρουά.

## Παραπομπές


Ρουζέ ντε Λιλ Κλοντ Ζοζέφ
Ρουζέ ντε Λιλ Κλοντ Ζοζέφ
Ρουζέ ντε Λιλ Κλοντ Ζοζέφ
Μικρές αγγελίες

Οι **μικρές αγγελίες** είναι μια μορφή διαφημίσεως που είναι ιδιαίτερα διαδεδομένη στις εφημερίδες και σε άλλα μέσα μαζικής ενημερώσεως. Οι μικρές αγγελίες διαφέρουν από τις υπόλοιπες αγγελίες, γιατί επιτρέπουν στους ιδιώτες (όχι μόνο τις εταιρείες) να δημιουργήσουν πωλήσεις για προϊόντα ή υπηρεσίες. Στην εποχή του διαδικτύου οι μικρές αγγελίες εμφανίζονται και σε ειδικές ιστοσελίδες όπου καταχωρούνται αγγελίες για θέσεις, εργασίας, ακίνητα αλλά και αγοραπωλησίες προϊόντων και υπηρεσιών. 

Μικρες αγγελ
Αλφόνσος των Αστουριών (1907-1938)

Ο **Αλφόνσος της Ισπανίας** (*Alfonso de Borbón y Battenberg*, 10 Μαΐου 1907 - 6 Σεπτεμβρίου 1938) ήταν πρίγκιπας (ινφάντης) των Αστουριών ως διάδοχος του ισπανικού θρόνου. 

## Βιογραφία
Ο *Αλφόνσος Πίος Χριστιανός Εδουάρδος Φραγκίσκος Γουλιέλμος Κάρολος Ερρίκος Ευγένιος Φερδινάνδος Αντώνιος Βενάντιος* ήταν ο μεγαλύτερος γιος του Αλφόνσου ΙΓ΄ της Ισπανίας και της Βικτωρίας Ευγενίας του Μπάττενμπεγρκ. Από την πλευρά της μητέρας του είχε κληρονομική την ασθένεια της αιμορροφιλίας. Αυτός και ο μικρότερος αδελφός του, Γονθάλο, φορούσαν ειδικά σακάκια, ώστε να προστατεύονται από αιματηρά ατυχήματα.

Τα πολιτικά προβλήματα άρχισαν όταν ο πατέρας του εκθρονίστηκε, έφυγε για την εξορία, και αποκαταστάθηκε η δημοκρατία στην Ισπανία (1931). Αποκήρυξε τα δικαιώματά του από τον ισπανικό θρόνο για λογαριασμό του δεύτερου αδελφού του, Ιάκωβο της Σεγόβια (1933), προκειμένου να παντρευτεί μια κοινή θνητή, την Εδελμίρα Ιγνάθια Αδριάνα Σαμπέδρο υ Ροβάτο, παίρνοντας τον τίτλο του *κόμη της Κοβαδόνγα*. Χώρισαν το 1937.

Το 1938 πέθανε από αυτοκινητιστικό δυστύχημα σε ηλικία 31 ετών, αφού το αυτοκίνητο που οδηγούσε έπεσε πάνω σε έναν τηλεφωνικό θάλαμο. Αρχικά τα τραύματα δεν φαίνονταν θανάσιμα, αλλά τα μετέτρεψε σύντομα η αρρώστια της αιμορροφιλίας που είχε εκ γενετής. Ο αδελφός του, Ιάκωβος, που ήταν κωφός εκ γενετής, αμέσως αρνήθηκε τον τίτλο του *πρίγκιπα των Αστουριών* (διαδόχου της Ισπανίας), που μεταβιβάστηκε στον μικρότερο αδελφό τους Ιωάννη, πατέρα του τέως βασιλιά Χουάν Κάρλος.

## Οικογένεια
Νυμφεύτηκε πρώτα το 1933 την Εδελμίρα, Κόμισσα της Κοβαδόνγα, κόρη του Λουθιάνο Πάβλο Σαμπέδρο υ Οθέχο. Διαζεύχθηκαν το 1937. Αυτή απεβίωσε το 1994, 88 ετών.

Το 1937 ο Αλφόνσος έκανε δεύτερο γάμο, με τη Μάρτα Έστερ Ροκαφόρτ-Αλτουθάρρα, αλλά διαζεύχθηκαν 6 μήνες μετά, το επόμενο έτος. Οκτώ μήνες μετά απεβίωσε ο Αλφόνσος και το 1993 η Μάρτα Έστερ, 80 ετών.

## Πρόγονοι

## Αναφορές


Κατηγορία:Οίκος των Βουρβόνων-Ισπανίας
Κατηγορία:Πρίγκιπες των Αστουριών
Νεφέλωμα

[thumb|right|To [Τρισχιδές νεφέλωμα.]]
[thumb|right|Το [Νεφέλωμα της Έλικας, ένα πλανητικό νεφέλωμα, σε φωτογραφία από το διαστημικό τηλεσκόπιο Χαμπλ.]]
[thumb|right|[Νεφέλωμα του Αετού από το διαστημικό τηλεσκόπιο Χαμπλ.]]

**Νεφέλωμα** (από το αρχαίο ελληνικό *Νεφέλη*, από τη λέξη νέφος, ), στην αστρονομία είναι ένα διαστρικό σύννεφο σκόνης, υδρογόνου, ηλίου και άλλων ιονισμένων αερίων. Αρχικά, ο όρος «νεφέλωμα» ήταν ένα όνομα για κάθε αστρονομικό αντικείμενο διάχυτου και χαμηλής έντασης φωτός, συμπεριλαμβανομένων των γαλαξιών πέρα από τον Γαλαξία μας. Ο Γαλαξίας της Ανδρομέδας, για παράδειγμα, αρχικά ονομαζόταν «το Νεφέλωμα της Ανδρομέδας» (και όλοι οι σπειροειδείς γαλαξίες σε γενικές γραμμές «σπειροειδή νεφελώματα») πριν να επιβεβαιωθεί η αληθινή φύση των γαλαξιών στις αρχές του 20ού αιώνα από τον Έντγουιν Χαμπλ και άλλους αστρονόμους.

Τα νεφελώματα είναι χώρος γέννησης άστρων και επίσης, σε αρκετά από αυτά, και πλανητών γύρω από τα άστρα. Η γέννηση των άστρων συμβαίνει όταν ένα γιγάντιο μοριακό νεφέλωμα, διαστάσεων εκατοντάδων ετών φωτός, που περιέχει κατά 90% άτομα υδρογόνου, 10% άτομα ηλίου, αλλά και βαρύτερα στοιχεία, καθώς επίσης και νερό, αμμωνία και οργανικές ενώσεις, καταρρέει εξαιτίας των δικών του βαρυτικών δυνάμεων. Καθώς καταρρέει και περιστρέφεται όλο και ταχύτερα, λόγω του νόμου διατήρησης της στροφορμής, διαπλατύνεται και μετατρέπεται σε δίσκο, παίρνοντας δισκοειδή μορφή. Στο κέντρο του, συγκεντρώνεται το μεγαλύτερο μέρος της ύλης του και, έτσι, εμφανίζεται ο πρωτοαστέρας.

Τα περισσότερα νεφελώματα είναι τεράστια σε μέγεθος και εκτείνονται σε μεγέθη έως και εκατοντάδες έτη φωτός, αν και στα πλέον τεράστια, αν συμπεριληφθούν και οι αχνές προεκτάσεις τους, η διάμετρός του φτάνει ακόμα και χιλιάδες έτη φωτός. Αν και πυκνότερα από το διαστρικό διάστημα που τα περιβάλλει, τα περισσότερα νεφελώματα είναι πολύ λιγότερο πυκνά από οποιοδήποτε κενό που μπορεί να δημιουργηθεί σε ένα χερσαίο περιβάλλον. Ενδεικτικώς, ένα υποθετικό (στην πράξη δεν υπάρχουν τόσο μικρά) νεφέλωμα μεγέθους μόλις όσο η διάμετρος της Γης θα ζύγιζε μόνο λίγα κιλά.

Οι κλασικοί τύποι νεφελωμάτων είναι οι εξής:

* το διάχυτο νεφέλωμα (νεφέλωμα ανάκλασης, νεφέλωμα εκπομπής και σκοτεινό νεφέλωμα), η ευρύτερη κατηγορία νεφελωμάτων. Επίσης λέγεται και περιοχή ΗΙΙ, δηλαδή περιοχή με ιονισμένο υδρογόνο.
* το πλανητικό νεφέλωμα, είναι το νεφέλωμα που δημιουργείται καθώς αστέρας μικρής μάζας αποβάλλει τα εξωτερικά τοιχώματά του και μετατρέπεται σε λευκό νάνο. Στην πραγματικότητα είναι και αυτά περιοχές ΗΙΙ, αλλά είναι πιο πυκνές και πιο συμπυκνωμένες από τα διάχυτα νεφελώματα.
* το υπόλειμμα υπερκαινοφανούς, το οποίο δημιουργείται μετά από έναν υπερκαινοφανή αστέρα (σουπερνόβα). Αποτελεί ιδιαίτερο τύπο νεφελώματος.

## Παραπομπές


## Βιβλιογραφία
* James B. Kaler: Kosmische Wolken. Materie-Kreisläufe in der Milchstraße. Spektrum Akademischer Verlag, 1998.

## Εξωτερικοί σύνδεσμοι
* 
* 
* Nebulae, SEDS Messier Pages.
* Fusedweb.pppl.gov
* Historical pictures of nebulae , digital library of Paris Observatory.


Κατηγορία:Αστρονομία
Θεόδωρος Πατρώνης

Ο **Θεόδωρος Πατρώνης** είναι παλαίμαχος Έλληνας ποδοσφαιριστής και νυν προπονητής.

Γεννήθηκε το 1962 στην Πάτρα και κατάγεται από ποδοσφαιρική οικογένεια, αφού ο πατέρας του Τίμος, ο θείος του Νίκος και ο αδελφός του Νίκος υπήρξαν επίσης ποδοσφαιριστές στην Παναχαϊκή, ενώ ο παππούς του ήταν για πολλά χρόνια φροντιστής του γηπέδου της Παναχαϊκής. Ξεκίνησε να παίζει ποδόσφαιρο από την Παναχαϊκή και το 1978 έκανε το ντεμπούτο του στην Α΄ Εθνική σε αγώνα εναντίον της ΑΕΚ. Το 1987 παίρνει μεταγραφή για τον Εθνικό Πειραιώς και στη συνέχεια φόρεσε τη φανέλα των Α.Ο. Κέρκυρας, Α.Ε. Μεσολογγίου, Α.Π.Σ. Πάτραι και Εθνικού Πατρών, ολοκληρώνοντας την καριέρα του τον Μάιο του 1998, με την Αχαϊκή.

Έγινε διεθνής με τις εθνικές της Παίδων, Νέων, Ελπίδων. Επίσης, το 1983 έπαιξε στην ολυμπιακή ομάδα.

Σήμερα είναι προπονητής και έχει καθίσει στον πάγκο πολλών ομάδων τοπικού ποδοσφαίρου και εθνικών κατηγοριών , **Ηρακλής Λεύκας**, Αχαική, Πατραϊκός, Αροη F.C.

## Πηγές

* sport fm patras
* Αχαιοί 3, σύνδεσμος φιλάθλων Παναχαικής

Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Α.Ο. Κέρκυρας
Κατηγορία:Ποδοσφαιριστές Α.Π.Σ. Πάτραι
Κατηγορία:Αμυντικοί ποδοσφαιριστές
Κατηγορία:Έλληνες ποδοσφαιριστές
Κατηγορία:Ποδοσφαιριστές Α.Ε. Αχαϊκής
Κατηγορία:Ποδοσφαιριστές Α.Ε. Μεσολογγίου
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Δημήτρης Κύζας

Ο **Δημήτρης Κύζας** (Παραλίμνι, Κύπρος - 6 Σεπτεμβρίου 1953) είναι Έλληνας Κύπριος πρώην διεθνής ποδοσφαιριστής. Αγωνιζόταν στην θέση της άμυνας.

## Βιογραφικό
Γεννήθηκε στο Παραλίμνι στις 6 Σεπτεμβρίου 1953. Ξεκίνησε το ποδόσφαιρο από την Ένωσις Νέων Παραλιμνίου το 1971.  

Το 1976 έρχεται μαζί με τον Δημήτρη Λ. Οικονόμου στην Ελλάδα για τον Παναθηναϊκό.  

Μετά από μεγάλη καριέρα με τους πράσινους, το 1981 πηγαίνει στην Παναχαϊκή και την επόμενη χρονιά στον ΟΦΗ. Μένει έναν χρόνο στην Κρήτη και επιστρέφει στην Παναχαϊκή έως που και που «κρεμάει τα παπούτσια του» το 1989. 

Ο Κύζας μετράει 196 συμμετοχές στο πρωτάθλημα της Α΄ Εθνικής και αποτελεί τον πέμπτο κατά σειρά Κύπριο στην σχετική λίστα με τις περισσότερες εμφανίσεις στην κατηγορία. 

Έχει αγωνιστεί 9 φορές με τα χρώματα της Εθνικής Κύπρου, με την οποία έχει σημειώσει και 1 γκολ. Κλήθηκε και από την Εθνική Ελλάδος αλλά επειδή ήταν ήδη διεθνής με την φανέλα της «Μεγαλονήσου», τελικά δεν κατέστη δυνατό.

Είναι μέλος και έχει διατελέσει και πρόεδρος του *Συνδέσμου Παλαιμάχων Παναχαϊκής*. Σήμερα είναι μόνιμος κάτοικος Πατρών και είναι υπάλληλος σε ξενοδοχειακή επιχείρηση.

## Τίτλοι

### Με τον Π.Α.Ο.
* Πρωτάθλημα Ελλάδας: 1977
* Κύπελλο Ελλάδας: 1977
* Βαλκανικό Κύπελλο Συλλόγων: 1977

### Με την Παναχαϊκή
* Πρωταθλήματα Β΄ Εθνικής: 1984, 1987

### Με το Ε.Ν. Παραλιμνίου
* φιναλίστ Κυπέλλου Κύπρου: 1974, 1975

## Οι επίσημες συμμετοχές με την [[Εθνική Κύπρου (ποδόσφαιρο ανδρών)|Εθνική Κύπρου]]

## Πηγές
* Περιοδικό Sportivo West, τεύχος Απριλίου 2007
* Αχαιοί 3, σύνδεσμος φιλάθλων Παναχαικής
* Στατιστικά για την εθνική Κύπρου

## Παραπομπές


Κατηγορία:Ποδοσφαιριστές Εθνικής Κύπρου
Κατηγορία:Κύπριοι ποδοσφαιριστές
Κατηγορία:Ποδοσφαιριστές Ένωσις Νέων Παραλιμνίου
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές ΟΦΗ
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Κύπριοι ποδοσφαιριστές στο εξωτερικό
Οικιακός κινηματογράφος

**Οικιακός κινηματογράφος (home cinema / home theater)** είναι μία οπτικο-ακουστική εγκατάσταση που έχει σκοπό την αναπαραγωγή κινηματογραφικών ταινιών στον οικιακό χώρο.

Μία εγκατάσταση οικιακού κινηματογράφου μπορεί να αποτελείται ακόμη και από μία απλή τηλεόραση, DVD player και κάποιο σύνολο ηχείων. Σε πιο προχωρημένη μορφή διαθέτει μία ή δύο πηγές ήχου και εικόνας υψηλής ανάλυσης (HD-DVD, Blu-ray player), κάποιον Audio / Video receiver, κάποια μεγάλη οθόνη απεικόνισης ή σύστημα βιντεοπροβολής και ικανό αριθμό ηχείων, συμπεριλαμβανομένου και ενός ή δύο subwoofer.

## Παραπομπές


## Εξωτερικοί σύνδεσμοι

* Soundbar (μπάρα ήχου), για προσομοίωση οικιακού κινηματογράφου 

Κατηγορία:Συσκευές
Κατηγορία:Συσκευές αναπαραγωγής ήχου
Κατηγορία:Δωμάτια
Τζέιμς Μόρρις

Ο **Τζέιμς Μόρρις** (*James Morris*) είναι Αμερικανός βαρύτονος της όπερας.

## Βιογραφία
Γεννήθηκε στη Βαλτιμόρη (Baltimore) στην πολιτεία Μέρυλαντ (Maryland) των ΗΠΑ το 1947. Σπούδασε στο *Peabody Conservatory* και συνέχισε τις σπουδές στο *Philadelphia Academy of Vocal Arts*.

## Βραβεία
* 1990 Grammy για την καλύτερη ηχογράφηση Όπερας: Ρίχαρντ Βάγκνερ - Η Βαλκυρία, μαζί με την Ορχήστρα της Μετροπόλιταν Όπερα.
* 1991 Grammy για την καλύτερη ηχογράφηση Όπερας: Ρίχαρντ Βάγκνερ - Ο Χρυσός του Ρήνου, μαζί με την Ορχήστρα της Μετροπόλιταν Όπερα.

## Βιντεογραφία
* Ρίχαρντ Βάγκνερ, Οι Αρχιτραγουδιστές της Νυρεμβέργης, Διεύθυνση James Levine με την Ορχήστρα της Μετροπόλιταν Όπερα, 2004. Deutsche Grammophon.
* Ρίχαρντ Βάγκνερ, Το Δαχτυλίδι του Νιμπελούγκου - Ο Χρυσός του Ρήνου, Διεύθυνση James Levine με την Ορχήστρα της Μετροπόλιταν Όπερα, 1990. Deutsche Grammophon.
* Ρίχαρντ Βάγκνερ, Το Δαχτυλίδι των Νιμπελούνγκεν - Η Βαλκυρία, Διεύθυνση James Levine με την Ορχήστρα της Μετροπόλιταν Όπερα, 1990. Deutsche Grammophon.
* Ρίχαρντ Βάγκνερ, Το Δαχτυλίδι των Νιμπελούνγκεν - Ζίγκφριντ, Διεύθυνση James Levine με την Ορχήστρα της Μετροπόλιταν Όπερα, 1990. Deutsche Grammophon.
* Ρίχαρντ Βάγκνερ, Το Δαχτυλίδι των Νιμπελούνγκεν - Το Λυκόφως των Θεών, Διεύθυνση James Levine με την Ορχήστρα της Μετροπόλιταν Όπερα, 1990. Deutsche Grammophon.
* Γκιουζέπε Βέρντι, Οτέλλο, Διεύθυνση James Levine με την Ορχήστρα της Μετροπόλιταν Όπερα, 1996. Deutsche Grammophon.
* Γκιουζέπε Βέρντι, Luisa Miller
* Ζακ Όφφενμπαχ, Τα παραμύθια του Χόφμαν, Χορωδία της Γαλλικής Ραδιοφωνίας · Εθνική Ορχήστρα της Γαλλίας, διεύθυνση Σέιζι Οζάβα (Seiji Ozawa)

## Παραπομπές

## Εξωτερικοί σύνδεσμοι
* Ιστοσελίδα Fanfaire για τον James Morris

Κατηγορία:Βαρύτονοι
Κατηγορία:Αμερικανοί τραγουδιστές όπερας
Κατηγορία:Βραβευμένοι με Grammy
Αιγές

Με το όνομα **Αιγές** μπορεί να αναφέρονται:
*Στο αρχαίο όνομα της πρωτεύουσας του βασιλείου των Μακεδόνων (σημερινό όνομα Βεργίνα).
*Αιγές Αχαΐας, οικισμός της Αχαΐας.
*Αρχαίες Αιγές Αχαΐας, αρχαία πόλη της Αχαΐας.
*Αιγές Αιολίδας, αρχαία ελληνική πόλη στην Αιολίδα.
*Αιγές Κιλικίας, αρχαία πόλη στην παραλιακή Κιλικία.